### Beslutninger

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 18. december 2024 har vedtaget Magistratens indstilling i overensstemmelse med erklæring fra [adresse] og Beskæftigelsesudvalget af 11. december 2024.

Magistratsafdelingen for Sociale Forhold og Beskæftigelse udarbejder notat.

###

.

### Resume

VIVEs kortlægning af hjemløshed i [adresse] 2024 viser, at det samlede antal hjemløse i [adresse] er på 556 personer. Trods en stigning på 49 personer siden kortlægningen i 2022 er målsætningen i Masterplan på hjemløseområdet om at nedbringe det samlede antal hjemløse over en periode på 5 år opnået. Samlet set er antallet af hjemløse i [adresse] faldet med 194 personer siden tællingen i 2019.

De seneste års fokuserede arbejde med at nedbringe antallet af hjemløse har båret frugt. Med gearskiftet på hjemløseområdet i efteråret 2023, udvikling af pakkeforløb og etableringen af Housing First-enheden anvises borgerne hurtigere eget hjem med passende støtte. Partnerskabet ”En vej ud af hjemløshed” skaber nye muligheder for samarbejde på tværs til gavn for borgerne.

### Beslutningspunkter

Det indstilles:

At 1) byrådet tager den vedlagte årlige opfølgning på Masterplan på hjemløseområdet til efterretning.

At 2) byrådet tager nedenstående status på [adresse] arbejde og arbejdet i Partnerskabet ”En vej ud af hjemløshed” til efterretning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 12-11-2024

Allan Gregersen: 3

Fremsendes til [adresse] med bemærkning, at Magistraten i mødet den 12. november 2024 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 11. oktober 2024.

Frans Jepsen og Rådmand Stig Steffensen deltog ikke i sagens behandling.

Udvalg: [adresse]

Dato: 20-11-2024

Allan Gregersen: 7

Fremsendes til [adresse] og Beskæftigelsesudvalget til behandling i henhold til beslutning i byrådets møde den 20. november 2024.

Udvalg: Social- og Beskæftigelsesudvalget

Dato: 27-11-2024

Allan Gregersen: 3

Der var enighed om at udskyde konklusionen til næste udvalgsmøde.

Udvalg: Social- og Beskæftigelsesudvalget

Dato: 11-12-2024

Allan Gregersen: 3

Andreas Jepsen, Nina Brandt, Yvonne Iversen og Edith Schultz kunne tiltræde indstillingen i overensstemmelse med Magistratens anbefaling med bemærkninger om:

Udvalget blev på sit møde den 27. november 2024 orienteret om, at der er fundet en programmeringsfejl i rapporterne over andelen af hjemløse borgere med langvarige ophold på forsorgshjem. Fejlen betyder, at tidligere opgørelser over hjemløse borgere i flere tilfælde har vist kortere ophold på forsorgstilbud end tilfældet er. Fejlen har ikke haft betydning for den borgerrettede indsats, ligesom det samlede antal hjemløse borgere er uændret, jf. VIVEs hjemløsetælling. Fejlen indebærer, at udgifter til tab af statsrefusion har været underestimeret med 5 mio. kr. i 2024. Fejlen berører desuden oplysningerne i byrådsindstillingen ”Årlig opfølgning på Masterplan på hjemløseområdet 2023” og tilhørende bilag, som er behandlet på byrådets møde den 20. november 2024, før fejlen blev fundet.

Der er fremsendt en opdateret byrådsindstilling, som udvalget drøftede på sit møde den 11. december 2024. Udvalget hæfter sig ved den store stigning i andelen af borgere med lange ophold på forsorgstilbud og beder forvaltningen om at rette særlig opmærksomhed på dette. Herefter tager udvalget forvaltningens opfølgning på Masterplan på hjemløseområdet til efterretning.

Udvalget ønsker en temadrøftelse af hjemløseområdet inden udgangen af første kvartal 2025. Til temadrøftelsen inddrages blandt andet forslag fra SAND og Stenbroens Jurister, som har haft foretræde for Social- og Beskæftigelsesudvalget den 27. november. Nina Brandt, Yvonne Iversen og Edith Schultz har ved -e-mail af 4. december 2024 til forvaltningen afleveret emner til brug for dagsordenen til temadrøftelsen.

Holger Christiansen og Mahad Mads Toft tog forbehold.

Sonja Jakobsen var forhindret i at deltage i udvalgets behandling af sagen på mødet den 11. december 2024.